
Karlovac,  16. lipnja 2025. g. 
Urbroj 105/2025.

	Na temelju članka 19. Statuta Javne ustanove AQUATIKA – SLATKOVODNI AKVARIJ KARLOVAC, Pravilnika o unutarnjem ustrojstvu i načinu rada Javne ustanove AQUATIKA – SLATKOVODNI AKVARIJ KARLOVAC, te Pravilnika o radu Javne ustanove AQUATIKA – SLATKOVODNI AKVARIJ KARLOVAC, ravnateljica Javne ustanove AQUATIKA – SLATKOVODNI AKVARIJ KARLOVAC donosi sljedeću odluku:

JAVNI NATJEČAJ

za prijam u radni odnos radnika (m/ž) 
na određeno vrijeme zbog zamjene za bolovanje / čuvanje trudnoće i porodiljni dopust, uz mogućnost produljenja ugovora, za sljedeće radno mjesto: 


1. Stručni suradnik edukator – 1 izvršitelj

Uvjeti za obavljanje poslova:
· preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili diplomski sveučilišni studij ili stručni studij prirodnih ili biotehničkih ili tehničkih znanosti ili biomedicine i zdravstva uz stečeno pedagoško-psihološko-didaktičko-metodičko obrazovanje (pedagoške kompetencije) s najmanje 55 ECTS bodova 
· Studij nastavničkog smjera iz predmeta biologije na razini sveučilišnog diplomskog studija ili sveučilišnog integriranog preddiplomskog i diplomskog studija
· Četverogodišnji dodiplomski stručni studij razredne nastave s pojačanim programom iz odgovarajućeg studija prirodnih znanosti ili sveučilišni integrirani prijediplomski i diplomski studij primarnog obrazovanja s modulom za izvođenje nastave iz područja prirodnih znanosti
· Uvjet stručnog znanja (stupnja obrazovanja) ispunjavaju i osobe koje su po ranijim propisima stekle visoku stručnu spremu tražene struke.
· engleski jezik B2 razine, 
· rad na računalu MS OFFICE, 
· vozačka dozvola B kategorije

Radni odnos se zasniva za puno radno vrijeme (40 sati tjedno), na određeno vrijeme od 12 mjeseci, uz probni rok od 6 mjeseci s mjesečnim ocjenjivanjem. Ugovor o radu moguće je produljiti na određeno ili neodređeno vrijeme.

Početak rada predviđen je za 1. rujna 2025. godine







Prijavu je potrebno vlastoručno potpisati. 
Prijavi na natječaj potrebno je priložiti sljedeće: 
1. Potpisana zamolba – motivacijsko pismo, s navedenim radnim mjestom na koje se osoba prijavljuje i kontakt podacima,
2. Životopis, 
3. Dokaz o traženoj stručnoj spremi (svjedodžba),
4. Dokaz o hrvatskom državljanstvu (domovnica), 
5. Dokaz o znanju rada na računalu (uvjerenje, certifikat, potvrda, preslika svjedodžbe ili vlastoručno potpisana izjava kandidata), 
6. Dokaz o položenom vozačkom ispitu (važeća vozačka dozvola), 
7. Dokaz o dosadašnjem radnom stažu (elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje ili potpisana izjava o radnom iskustvu), 
8. Dokaz o poznavanju engleskog jezika u traženoj razini (uvjerenje škole za strane jezike za najmanje B2 razinu),
9. Uvjerenje nadležnog suda da se protiv podnositelja prijave ne vodi kazneni postupak (koje nije starije od 6 mjeseci). 

Isprave se prilažu u neovjerenoj preslici, a prije izbora kandidata predočit će se izvornik. 


Kandidat koji ostvaruje pravo prednosti prilikom zapošljavanja prema posebnim propisima, dužan je u prijavi na javni natječaj pozvati se na to pravo i priložiti propisane dokaze o tom statusu. Kandidat koji se poziva na pravo prednosti ostvaruje prednost u odnosu na ostale kandidate samo pod jednakim uvjetima.
Kandidati koji se pozivaju na pravo prednosti prilikom zapošljavanja u skladu sa člankom 102. Zakona o pravima hrvatskih branitelja iz Domovinskog rata i članova njihovih obitelji („Narodne novine“ broj 121/17, 98/19, 84/21 i 156/23),  uz prijavu na javni natječaj dužni su priložiti osim dokaza o ispunjavanju traženih uvjeta i sve potrebne dokaze iz članka 103. navedenog Zakona.  
Popis dokaza na temelju kojih se ostvaruje prednost dostupan je na internetskoj stranici Ministarstva hrvatskih branitelja – poveznica https://branitelji.gov.hr/zaposljavanje-843/843.
Kandidati koji se pozivaju na pravo prednosti prilikom zapošljavanja u skladu sa člankom 48. Zakona o civilnim stradalnicima iz Domovinskog rata („Narodne novine“ broj 84/21),  uz prijavu na javni natječaj dužni su priložiti osim dokaza o ispunjavanju traženih uvjeta i sve potrebne dokaze iz članka 49. navedenog Zakona.  Popis dokaza na temelju kojih se ostvaruje prednost dostupan je na internetskoj stranici Ministarstva hrvatskih branitelja – poveznica https://branitelji.gov.hr/zaposljavanje-843/843.
Kandidati koji ispunjavaju propisane uvjete iz javnog natječaja i čije su prijave potpune i pravodobne, bit će pozvani na usmeni razgovor u svrhu provjere znanja, vještina i sposobnosti bitnih za obavljanje poslova radnog mjesta na koje se kandidat prima. Izbor kandidata obavlja se na temelju razgovora s povjerenstvom. Ako kandidat ne pristupi usmenom razgovoru smatrat će se da je povukao prijavu na javni natječaj.
Kandidati će biti pozvani na usmeni razgovor putem elektroničke pošte ili telefonski sukladno podacima navedenima u prijavi na javni natječaj.
Osobni podaci koji se prikupljaju na temelju ovog natječaja, obrađuju se isključivo u svrhu ocjene prijave kandidata, sukladno propisima koji uređuju zaštitu osobnih podataka.


Uvjet stručnog znanja (stupnja obrazovanja) ispunjavaju i osobe koje su po ranijim propisima stekle stručnu spremu tražene struke. 
Urednom prijavom smatra se prijava koja sadrži sve podatke i priloge navedene u javnom natječaju.
 Za kandidate koji se prijavljuju na natječaj za oglašena radna mjesta i ispunjavaju formalne uvjete natječaja, provest će se prethodna provjera znanja i sposobnosti na testiranju, o čemu će informacije biti navedene u obavijesti koja će se kandidatima dostaviti putem e-maila.
Nepravodobne i nepotpune prijave na natječaj neće biti razmatrane, niti će podnositelji nepotpunih prijava biti pozivani na dopunu prijave. Osobe koje podnesu nepotpune ili nepravodobne prijave na natječaj ne smatraju se kandidatima prijavljenim na oglas. 
Nakon izvršnosti rješenja o prijemu, kandidatima koji ne budu primljeni, putem pošte će biti vraćena dokumentacija priložena prijavi. 


Natječaj će se objaviti putem Hrvatskog zavoda za zapošljavanje i web stranice ustanove. Najkasnije u roku od 8 dana od roka za prijavu na natječaj provest će se administrativna provjera pravodobno pristiglih prijava na predmetni natječaj. 

Kandidati koje zadovolje administrativnu provjeru pozvat će se na prethodnu provjeru znanja i sposobnosti pisanim i usmenim testiranjem.


Ovom odlukom utvrđuje se povjerenstvo za provođenje oglasa za popunu radnih mjesta za gore navedena radna mjesta u sastavu:

a) Margarita Maruškić Kulaš, mag. oec.
b) dr. sc. Goran Jakšić
c) Ivana Kaleb Vuletić, dipl. oec.


Ovom odlukom utvrđuju se kriteriji za prethodnu provjeru znanja (pisano i usmeno testiranje) kako slijedi:

Testiranje se sastoji od 15 pitanja. Točan i potpun odgovor na svako od 15 pitanja vrednuje se sa 1 (jednim) bodom. Za uspješno polaganje testa potrebno je ostvariti najmanje 10 bodova odnosno točno odgovoriti na 10 pitanja. Da bi se odgovor ocijenio točnim, mora biti potpun i cjelovit. 

Kandidati koji zadovolje kriterije prethodne provjere znanja (pisano testiranje) pristupaju usmenom dijelu provjere pred Povjerenstvom. 

Kriteriji za usmeni dio testiranja te praktični dio testiranja utvrđuju se na način da kandidat može ostvariti maksimalan broj bodova u rasponu od 1 do 10 (pokazano stručno znanje iz predmetnog područja te dokaz iskustva u radu na području edukacije), a na temelju zajedničke ocjene članova Povjerenstva.
Literatura za pisano testiranje: Priručnik za edukaciju djelatnika Javne ustanove Aquatika – slatkovodni akvarij Karlovac, www.aquariumkarlovac.com 

Kandidati sa ostvarenim najvećim brojem bodova sa pisanog i usmenog dijela te praktičnog dijela testiranja za sva navedena radna mjesta, a koja su predmet ovog natječaja, bit će ujedno i odabrani kandidati o čemu će Ravnateljica donijeti posebnu Odluku o odabiru.

Prijave s dokazima o ispunjavanju uvjeta iz natječaja, podnose se u roku od 14 dana od objave, s naznakom: „Za natječaj za radno mjesto „EDUKATOR“ NE OTVARAJ, na adresu: Javna ustanova AQUATIKA – SLATKOVODNI AKVARIJ KARLOVAC“ -Ulica Branka Čavlovića Čavleka 1A, 47000 Karlovac. Kao pravodobno prispjele razmatrat će se prijave pristigle na adresu ustanove zaključno s četrnaestim danom od dana objave natječaja do 16 sati.

O rezultatima izbora kandidati/kinje će biti obaviješteni u zakonskom roku.





Javna ustanova AQUATIKA-
SLATKOVODNI AKVARIJ KARLOVAC


 Margarita Maruškić Kulaš, mag.oec.
				Ravnateljica



Dostaviti:
1. Aquatika-ovdje
2. Oglasna ploča
3. Pismohrana

